CELEX: 32015D1028
Language: et
Date: 2015-06-26 00:00:00
Title: Komisjoni rakendusotsus (EL) 2015/1028, 26. juuni 2015, millega muudetakse rakendusotsust 2014/88/EL (Bangladeshist pärinevate beetlipipra (Piper betle) lehti sisaldavate või neist koosnevate toiduainete impordi ajutise peatamise kohta) kõnealuse rakendusotsuse kohaldamise aja osas (teatavaks tehtud numbri C(2015) 4187 all) (EMPs kohaldatav tekst)

30.6.2015   
            
            
               ET
            
            
               Euroopa Liidu Teataja
            
            
               L 163/53
            
         KOMISJONI RAKENDUSOTSUS (EL) 2015/1028,
   26. juuni 2015,
   millega muudetakse rakendusotsust 2014/88/EL (Bangladeshist pärinevate beetlipipra (Piper betle) lehti sisaldavate või neist koosnevate toiduainete impordi ajutise peatamise kohta) kõnealuse rakendusotsuse kohaldamise aja osas
   
      
         (teatavaks tehtud numbri C(2015) 4187 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkti i,
   ning arvestades järgmist:
   
               (1)
            
            
               Komisjoni rakendusotsus 2014/88/EL (2) võeti vastu pärast seda, kui toidu- ja söödaalasele kiirhoiatussüsteemile (RASFF) esitati arvukalt teateid salmonella tüvede, sealhulgas salmonella serotüübi Salmonella typhimurium leidumise kohta toiduainetes. Teadete kohaselt on nakatunud inimeste seas see serotüüp arvult teisel kohal ja nakkuse suur levimus on avastatud Bangladeshist pärit beetlipipra (Piper betle) lehti sisaldavates või nendest koosnevates toiduainetes. Ühendkuningriik on alates 2011. aastast teatanud beetlipiprast tingitud mitmest salmonelloosipuhangust. Samuti on tõenäoline, et paljudest juhtudest on liidus jäetud teatamata.
            
         
               (2)
            
            
               Sellest tulenevalt on rakendusotsusega 2014/88/EL keelatud liitu importida Bangladeshist pärinevaid beetlipipra (Piper betle) lehti sisaldavaid või neist koosnevaid toiduaineid kuni 31. juulini 2014.
            
         
               (3)
            
            
               Komisjoni rakendusotsusega 2014/510/EL (3) pikendati rakendusotsuse 2014/88/EL kohaldamise aega kuni 30. juunini 2015.
            
         
               (4)
            
            
               Tegevuskava, mille Bangladeshi riik esitas mais 2015, on puudulik ning selle kohaldamine ja täitmine ei ole tagatud. Endiselt on jõus Bangladeshi riigi enda poolt 2013. aasta mais kehtestatud keeld eksportida beetlilehti. Kõnealune keeld ei ole siiski osutunud täiel määral tõhusaks ja alates selle vastuvõtmisest on toidu- ja söödaalase kiirhoiatussüsteemi kaudu teatatud 25 juhtumist, mil püüti beetlilehti liitu importida. Seetõttu ei saa järeldada, et Bangladesh on teinud piisavalt selleks, et kõrvaldada inimeste tervisele avalduvad tõsised ohud. Seepärast peaksid rakendusotsusega 2014/88/EL kehtestatud erakorralised meetmed jääma kehtima.
            
         
               (5)
            
            
               Sellest tulenevalt tuleks rakendusotsuse 2014/88/EL kohaldamise aega pikendada.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2014/88/EL artikkel 4 asendatakse järgmisega:
   
      „Artikkel 4
      Käesolevat otsust kohaldatakse kuni 30. juunini 2016.”
   
   Artikkel 2
   Käesolev otsus on adresseeritud liikmesriikidele.
   
      Brüssel, 26. juuni 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 31, 1.2.2002, lk 1.
   
      (2)  Komisjoni rakendusotsus 2014/88/EL, 13. veebruar 2014, Bangladeshist pärinevate beetlipipra (Piper betle) lehti sisaldavate või neist koosnevate toiduainete impordi ajutise peatamise kohta (ELT L 45, 15.2.2014, lk 34).
   
      (3)  Komisjoni rakendusotsus 2014/510/EL, 29. juuli 2014, millega muudetakse otsust 2014/88/EL (Bangladeshist pärinevate beetlipipra (Piper betle) lehti sisaldavate või neist koosnevate toiduainete impordi ajutise peatamise kohta) seoses kõnealuse rakendusotsuse kohaldamisajaga (ELT L 228, 31.7.2014, lk 33).